RESOLUCIÓN do 24 de marzo de 2021 pola que se modifica parcialmente a Resolución do 21 de outubro de 2020 pola que se adxudican as axudas da Orde do 31 de decembro de 2019 pola que se establecen as bases para a concesión, en réxime de concorrencia competitiva, das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, e se procede á súa convocatoria para o ano 2020 (códigos de procedemento ED431H e ED431I).
Consellería de Cultura, Educación e Universidade — III. Outras disposicións — 06/04/2021

A Orde do 31 de decembro de 2019 (DOG núm. 36, do 21 de febreiro de 2020), modificada pola Orde do 7 de outubro de 2020 (DOG núm. 208, do 15 de outubro), establece as bases reguladoras e a convocatoria das axudas para a atracción e retención de talento investigador na categoría de persoal investigador distinguido nas universidades do Sistema universitario de Galicia, en réxime de publicidade, obxectividade e concorrencia competitiva.
Mediante a Resolución do 21 de outubro de 2020 (DOG núm. 221, do 2 de novembro), adxudicáronse estas axudas.
No artigo 20 da orde de convocatoria indícase que no caso de que se produza algunha renuncia ou outra causa de extinción da relación laboral, a entidade beneficiaria deberá comunicala á Secretaría Xeral de Universidades e que en ambas as modalidades se poderá adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 1 de outubro de 2021. Tamén se indica que estas renuncias soamente poderán ser cubertas coas solicitudes da lista de espera da modalidade en que se produzan e a persoa substituta quedará suxeita ás mesmas condicións polo tempo restante de aproveitamento da axuda.
En consecuencia, de acordo co establecido no artigo 20 das bases da convocatoria e atendendo ás renuncias que se lle comunicaron á Secretaría Xeral de Universidades,
Primeiro. Aceptar as renuncias presentadas polas universidades do SUG ás axudas para a atracción e retención de talento investigador na categoría de persoal investigador distinguido que se indican a seguir:
Modalidade de atracción:
Modalidade de retención:
Segundo. Aceptar a renuncia da lista de espera que se indica a seguir:
Terceiro. Adxudicar as axudas ás universidades e persoas candidatas da lista de espera das modalidades de atracción e retención que se indican a seguir, por un período de catro anos:
Modalidade de atracción:
Modalidade de retención:
Cuarto. A data de comezo dos contratos será o 16 de abril de 2021, sen prexuízo do establecido no artigo 14 da convocatoria.
Quinto. Declarar extinguida a lista de espera da modalidade de atracción ao non haber máis persoas candidatas e actualizar a da modalidade de retención, tal como se indica a seguir:
Sexto. Redistribuír o crédito destinado ao financiamento destas axudas para as anualidades 2021 a 2025 entre as universidades beneficiarias, de acordo coas renuncias e as novas adxudicacións:
Sétimo. As entidades beneficiarias deberán remitir un escrito de aceptación da axuda á Secretaría Xeral de Universidades no prazo de dez días contados a partir do día seguinte ao da súa notificación, e vincularán as persoas seleccionadas aos seus organismos mediante a formalización do correspondente contrato.
Oitavo. O artigo 15 da orde de convocatoria establece que as entidades beneficiarias e contratantes das persoas seleccionadas serán as encargadas de presentar as xustificacións correspondentes adecuadas á normativa comunitaria e nacional de aplicación e serán as perceptoras dos fondos para o pagamento dos contratos.
Segundo o establecido no artigo 45.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, transcorrido o prazo establecido de xustificación sen que se presentase esta ante o órgano administrativo competente, este requirirá o beneficiario para que, no prazo improrrogable de dez días, a presente. A falta de presentación da xustificación comportará a perda do dereito ao cobramento parcial ou total da subvención, a exixencia do reintegro e demais responsabilidades establecidas na Lei de subvencións de Galicia.
Noveno. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Cultura, Educación e Universidade no prazo dun mes a partir do día seguinte ao da súa notificación, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 24 de marzo de 2021